CELEX: 32021R2194
Language: et
Date: 2021-12-13 00:00:00
Title: Nõukogu rakendusmäärus (EL) 2021/2194, 13. detsember 2021, millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias

13.12.2021   
               
               
                  ET
               
               
                  Euroopa Liidu Teataja
               
               
                  LI 445/7
               
            
         NÕUKOGU RAKENDUSMÄÄRUS (EL) 2021/2194,
         13. detsember 2021,
         millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 18. jaanuari 2012. aasta määrust (EL) nr 36/2012, mis käsitleb piiravaid meetmeid seoses olukorraga Süürias ja millega tunnistatakse kehtetuks määrus (EL) nr 442/2011, (1) eriti selle artikli 32 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 18. jaanuaril 2012 vastu määruse (EL) nr 36/2012.
                  
               
                     (2)
                  
                  
                     Nõukogu on olukorra pärast Süürias endiselt sügavalt mures.
                  
               
                     (3)
                  
                  
                     Venemaal baseeruv juriidilise isiku õigusteta sõjaline eraettevõte Wagner Group annab olulise panuse Bashar al-Assadi sõjapüüdlustesse Süürias, eelkõige koolitades ja juhtides Süüria vägesid ja režiimiga seotud relvarühmitusi.
                  
               
                     (4)
                  
                  
                     Nõukogu leiab, et määruse (EL) nr 36/2012 II lisas esitatud loetellu füüsilistest ja juriidilistest isikutest, üksustest ja asutustest, kelle suhtes kohaldatakse piiravaid meetmeid, tuleks lisada kaks isikut, kes osalevad Wagner Groupi sõjalistes operatsioonides Süürias, ning kolm äriühingut, kes saavad kasu Süüria režiimist ja toetavad seda.
                  
               
                     (5)
                  
                  
                     Määrust (EL) nr 36/2012 tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 36/2012 II lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub Euroopa Liidu Teatajas avaldamise päeval.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. detsember 2021
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  ELT L 16, 19.1.2012, lk 1.
      
      
         
            LISA
            Määruse (EL) nr 36/2012 II lisa muudetakse järgmiselt.
            
                        1)
                     
                     
                        A osas („Isikud“) esitatud loetellu lisatakse järgmised kanded:
                        
                                     
                                 
                                 
                                    Nimi
                                 
                                 
                                    Tuvastamisandmed
                                 
                                 
                                    Põhjendus
                                 
                                 
                                    Loetelusse kandmise kuupäev
                                 
                              
                                    „316.
                                 
                                 
                                    Andrey Nikolaevich TROSHEV
                                    (teise nimega Andrei Mykolayvych TROSHEV)
                                    Андрей Николаевич ТРОШЕВ
                                 
                                 
                                    Ametikoht(-kohad): Pensionile jäänud kolonel, Wagner Groupi asutajaliige ja tegevdirektor (personaliülem);
                                    Auaste: pensionile jäänud kolonel;
                                    Raadiokutsung: Siedoy;
                                    Sünniaeg: 5.4.1953
                                    Sünnikoht: Leningrad, endine NSVL (nüüdne Venemaa Föderatsioon);
                                    Kodakondsus: Venemaa;
                                    Sugulased / seotud isikud: Dimitriy Utkin (Wagner Groupi asutaja); Andrey Bogatov (Wagner Groupi 4. ründe- ja luurekompanii juht), Aleksandr Sergeevich Kuznetsov (Wagner Groupi 1. ründe- ja luurekompanii komandör);
                                    Sugu: mees
                                 
                                 
                                    Süürias tegutseva ning Süüria vägesid koolitava ja juhtiva Wagneri Groupi tegevdirektor (personaliülem). Wagner Group toetab Assadi režiimi ning võitleb koos režiimiga seotud relvarühmituste ja Süüria armeega.
                                    Andrey Troshev on otseselt seotud Wagner Groupi sõjaliste operatsioonidega Süürias. Eelkõige oli ta seotud tegevusega Deir ez-Zori piirkonnas. Selles rollis annab ta olulise panuse Bashar al-Assadi sõjapüüdlustesse ning seega toetab Süüria režiimi ja saab sellest kasu.
                                 
                                 
                                    13.12.2021
                                 
                              
                                    317.
                                 
                                 
                                    Andrey Mikhailovich BOGATOV
                                    (teise nimega Andrei Mychailovych BOGATOV)
                                    Андрей Михайлович БОГАТОВ
                                 
                                 
                                    Ametikoht(-kohad): Wagner Groupi 4. ründe- ja luurekompanii juht;
                                    Raadiokutsung: Brodiaga;
                                    Wagner Groupi identifitseerimisnumber: M-1601;
                                    Sünniaeg: 14.6.1964;
                                    Sünnikoht: Stary Oskol, Belgorodi rajoon, endine NSVL (praegune Venemaa Föderatsioon);
                                    Kodakondsus: Venemaa;
                                    Sugulased / seotud isikud: Dimitriy Utkin (Wagner Groupi asutaja); Andrey Nikolaevich Troshev (Wagner Groupi asutajaliige ja tegevdirektor (personaliülem)), Aleksandr Sergeevich Kuznetsov (Wagner Groupi 1. ründe- ja luurekompanii komandör);
                                    Sugu: mees
                                 
                                 
                                    Süürias tegutseva ning Süüria vägesid koolitava ja juhtiva Wagneri Groupi 4. ründe- ja luurekompanii juht. Wagner Group toetab Assadi režiimi ning võitleb koos režiimiga seotud relvarühmituste ja Süüria armeega.
                                    Andrey Bogatov juhib Wagner Groupi operatsioone ja on otseselt seotud Wagner Groupi sõjaliste operatsioonidega Süürias. Eelkõige oli ta seotud Palmyra lahinguga. Selles rollis annab ta olulise panuse Bashar al-Assadi sõjapüüdlustesse ning seega toetab Süüria režiimi ja saab sellest kasu.
                                 
                                 
                                    13.12.2021“
                                 
                              
                  
                        2)
                     
                     
                        B osas („Üksused“) esitatud loetellu lisatakse järgmised kanded:
                        
                                     
                                 
                                 
                                    Nimi
                                 
                                 
                                    Tuvastamisandmed
                                 
                                 
                                    Põhjendus
                                 
                                 
                                    Loetelusse kandmise kuupäev
                                 
                              
                                    „79.
                                 
                                 
                                    Velada LLC
                                    OOO Велада
                                 
                                 
                                    Aadress: Ochakovskoye Shosse, Dom 28, Building 2, Local 3, Room 8, Moscow, 119530, Russian Federation;
                                    Asutamise aeg: 29.6.2015
                                 
                                 
                                    Velada LLC on eraettevõte, mis tegutseb Süüria nafta- ja gaasisektoris.
                                    2019. aasta detsembris kiitis Süüria parlament heaks lepingu, millega anti Velada LLC-le õigus toota Süürias naftat ja gaasi, sealhulgas Süüria kirdeosas režiimi kontrolli all olevatel aladel asuvatel naftaväljadel ja Damaskusest põhja pool asuval gaasiväljal. Seega saab Velada LLC Süüria režiimist kasu või toetab seda.
                                 
                                 
                                    13.12.2021
                                 
                              
                                    80.
                                 
                                 
                                    Mercury LLC
                                    OOO Меркурий
                                 
                                 
                                    Aadress: Leninsky Prospekt, Dom 137, Building 1, Local 2, Room 5, Moscow, Russian Federation
                                 
                                 
                                    Mercury LLC on eraettevõte, mis tegutseb Süüria nafta- ja gaasisektoris.
                                    2019. aasta detsembris kiitis Süüria parlament heaks lepingu, millega anti Mercury LLC-le õigus toota Süürias naftat ja gaasi, sealhulgas Süüria kirdeosas režiimi kontrolli all olevatel aladel asuvatel naftaväljadel ja Damaskusest põhja pool asuval gaasiväljal. Seega saab Mercury LLC Süüria režiimist kasu või toetab seda.
                                 
                                 
                                    13.12.2021
                                 
                              
                                    81.
                                 
                                 
                                    Evro Polis LLC
                                    OOO Евро Полис
                                 
                                 
                                    Aadress: Ulitsa Bratev, Gozozankinykh, Dom 2B, Pomeshchenie 3.1., Krasnogorsk, 143409, Russian Federation.
                                    Sugulased / seotud isikud: General Petroleum Corp.
                                 
                                 
                                    Evro Polis LLC on Süürias asuva Wagner Groupiga seotud eraettevõte, mis tegutseb Süüria kaevandus-, nafta- ja gaasisektoris.
                                    Evro Polis LLCd kasutatakse Süürias Wagner Groupi variettevõttena. Evro Polis LLC on sõlminud Süüria režiimiga riigi omandis oleva General Petroleum Corporationi kaudu mitu lepingut, mille kohaselt saab ta 25 % Wagner Groupi hõivatud väljadel nafta- ja gaasitootmisest saadavast tulust. Seega saab Evro Polis LLC Süüria režiimist kasu või toetab seda.
                                 
                                 
                                    13.12.2021“